title: 96/578/EZ: Odluka Komisije od 24. lipnja 1996. o postupku za potvrđivanje sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi sa sanitarnom opremom  Tekst značajan za EGP

text:
               13/Sv. 057

               HR

               Službeni list Europske unije

               78

         31996D0578

               L 254/49

               SLUŽBENI LIST EUROPSKE UNIJE

               24.06.1996.

      ODLUKA KOMISIJE

   od 24. lipnja 1996.
   o postupku za potvrđivanje sukladnosti građevnih proizvoda na temelju članka 20. stavka 2. Direktive Vijeća 89/106/EEZ u vezi sa sanitarnom opremom
   (Tekst značajan za EGP)
   (96/578/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i ostalih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora izabrati između dva postupka za potvrđivanje sukladnosti, na temelju članka 13. stavka 3. Direktive 89/106/EEZ, onaj „najmanje zahtjevan postupak koji je u skladu sa sigurnošću”; budući da to znači da je potrebno odlučiti da li je, za dani proizvod ili obitelj proizvoda, postojanje nadzornog sustava tvorničke proizvodnje pod odgovornošću proizvođača potreban i dovoljan uvjet za potvrđivanje sukladnosti ili se zahtijeva intervencija ovlaštenog tijela za izdavanje potvrda zbog razloga povezanih sa zadovoljavanjem kriterija utvrđenih u članku 13. stavku 4.;
   budući da se člankom 13. stavkom 4. zahtijeva da time utvrđeni postupak mora biti naznačen u nalozima i tehničkim specifikacijama; budući da je stoga poželjno definirati pojam proizvoda ili obitelji proizvoda tako kako se koristi u nalozima i tehničkim specifikacijama;
   budući da su dva postupka u članku 13. stavku 3. detaljno opisana u Prilogu III. Direktivi 89/106/EEZ; budući da je potrebno jasno odrediti metode uz pomoć kojih bi se ta dva postupka morala provesti pozivanjem na Prilog III. za svaki proizvod ili obitelj proizvoda, jer Prilog III. daje prednost određenim sustavima;
   budući da postupak iz točke (a) članka 13. stavka 3. odgovara sustavima utvrđenim u prvoj mogućnosti bez neprekidnog nadzora, te drugoj i trećoj mogućnosti točke ii. odjeljka 2. Priloga III. i postupak iz točke (b) članka 13. stavka 3. odgovara sustavima utvrđenim u točki i. odjeljka 2. Priloga III., te u prvoj mogućnosti s neprekidnim nadzorom točke ii. odjeljka 2. Priloga III.;
   budući da su mjere utvrđene u ovoj Odluci u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Proizvodi i obitelj proizvoda utvrđeni u Prilogu I. dobit će potvrdu o sukladnosti postupkom kojim proizvođač ima isključivo pod svojom odgovornošću nadzorni sustav tvorničke proizvodnje kojim se osigurava da je proizvod u skladu s odgovarajućim tehničkim specifikacijama.
   Članak 2.
   Proizvodi utvrđeni u Prilogu II. dobit će potvrdu o sukladnosti postupkom kojim se, uz nadzorni sustav tvorničke proizvodnje kojim upravlja proizvođač, u ocjenu i nadzor proizvodnje ili samog proizvoda uključuje ovlašteno tijelo za izdavanje potvrda.
   Članak 3.
   Postupak za potvrđivanje sukladnosti kako je utvrđeno u Prilogu III. bit će dan u nalozima za usklađene norme.
   Članak 4.
   Ova je Odluka upućena državama članicama.

      Sastavljeno u Bruxellesu 24. lipnja 1996.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.

   PRILOG I.
   SANITARNA OPREMA
   Odvodi, umivaonici i njihova korita; kade za kupanje; kade za tuširanje (tuš-kade); bidei; pisoari; zahodske školjke ili posude; zemljani, kemijski i kompostni zahodi; poljski zahodi; zahodi čučavci; vodokotlići; kade s hidromasažom; pregrade ili paravani za kade i tuševe.
   Modularni javni zahodi i zahodske školjke presvučeni materijalima koji su razvrstani po reakciji na vatru u klase A, B ili C i kod kojih reakcija na vatru nije podložna promjeni za vrijeme procesa proizvodnje (općenito, to su oni napravljeni od nezapaljivih sirovina), kao i materijalima koji su razvrstani u klase D, E ili F.
   PRILOG II.
   SANITARNA OPREMA
   Modularni javni zahodi i zahodske školjke presvučeni materijalima koji su razvrstani po reakciji na vatru u klase A, B ili C kod kojih je reakcija na vatru podložna promjeni za vrijeme procesa proizvodnje (općenito, to su oni napravljeni od zapaljivih sirovina).
   PRILOG III.
   OBITELJ PROIZVODA
   SANITARNA OPREMA (1/1)

      Sustav za potvrđivanje usklađenosti

   Za dolje navedeni proizvod(-e) i njegovu određenu upotrebu(-e), Europski odbor za normizaciju/Europski odbor za elektrotehničku normizaciju (CEN/Cenelec) mora odrediti sljedeći sustav(-e) za potvrđivanje usklađenosti u relevantnom(-im) harmoniziranom(-im) standardu(-ima):

               Proizvod(i)

               Određena upotreba(-e)

               Razina(-e) ili klasa(-e) Otpornost na vatru (1)

               Sustav(i) za potvrđivanje usklađenosti

               Odvodi, umivaonici i njihova korita; kade za kupanje; kade za tuširanje (tuš kade); bidei; pisoari; zahodske školjke ili posude; zemljani, kemijski i kompostni zahodi; poljski zahodi; zahodi čučavci; vodokotlići; kade s hidromasažom; pregrade ili paravani za kade i tuševe i modularni zahodi

               Osobna higijena

               —

               4 (4)

               Modularni javni zahodi i montažne zahodske školjke

               Osobna higijena

               A, B ili C (2)

               A, B, ili C (3)

               D, E ili F

               1 (5)

               3 (6)

               4 (4)

         Specifikacija sustava mora biti takva da se on može provesti čak i tamo gdje izvedba ne treba biti utvrđena za određeno svojstvo, zato što barem jedna država članica nema pravni zahtjev za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. Interpretacijskih dokumenata). U takvim slučajevima proizvođaču ne smije biti nametnuta provjera takvog svojstva ako on ne želi deklarirati izvedbu proizvoda u tom pogledu.

      (1)  Za reakciju na vatru vidjeti Odluku Komisije 94/611/EZ (SL L 241, 16.9.1994., str. 25.).

      (2)  Materijali kod kojih je reakcija na vatru podložna promjeni za vrijeme procesa proizvodnje (općenito, to su oni napravljeni od zapaljivih sirovina).

      (3)  Materijali kod kojih reakcija na vatru nije podložna promjeni za vrijeme procesa proizvodnje (općenito, to su oni napravljeni od nezapaljivih sirovina).

      (4)  Sustav 4.: Vidjeti Prilog III. odjeljak 2. točku ii. Direktive 89/106/EEZ, treća mogućnost.

      (5)  Sustav 1.: Vidjeti Prilog III. odjeljak 2. točku i. Direktive 89/106/EEZ, bez revizije i testiranja uzoraka.

      (6)  Sustav 3.: Vidjeti Prilog III. odjeljak 2. točku ii. Direktive 89/106/EEZ, druga mogućnost.


Odluka Komisije od 17/07/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6937 - UTC / TCC / TCAC JV) prema Uredbi Vijeća (EZ) br. 139/2004 (Samo je engleski tekst vjerodostojan)


title: 2003/812/EZ: Odluka Komisije od 17. studenoga 2003. o sastavljanju popisa trećih zemalja iz kojih države članice odobravaju uvoz određenih proizvoda za prehranu ljudi u skladu s Direktivom Vijeća 91/118/EEZ (priopćena pod brojem dokumenta C(2003) 4181)  Tekst značajan za EGP

text:
                  03/Sv. 42

                  HR

                  Službeni list Europske unije

                  168

            32003D0812

                  L 305/17

                  SLUŽBENI LIST EUROPSKE UNIJE

            ODLUKA KOMISIJE
      od 17. studenoga 2003.
      o sastavljanju popisa trećih zemalja iz kojih države članice odobravaju uvoz određenih proizvoda za prehranu ljudi u skladu s Direktivom Vijeća 91/118/EEZ
      (priopćena pod brojem dokumenta C(2003) 4181)
      (Tekst značajan za EGP)
      (2003/812/EZ)
      KOMISIJA EUROPSKIH ZAJEDNICA,
      uzimajući u obzir Ugovor o osnivanju Europske zajednice,
      uzimajući u obzir Direktivu Vijeća 92/118/EEZ od 17. prosinca 1992. o utvrđivanju zahtjeva za zdravlje životinja i zahtjeva za javno zdravstvo kojima se uređuje trgovina i uvoz u Zajednicu proizvoda koji ne podliježu navedenim zahtjevima utvrđenim u posebnim pravilima Zajednice iz Priloga A dijela I. Direktive 89/662/EEZ te, s obzirom na patogene tvari, iz Direktive 90/425/EEZ (1), kako je zadnje izmijenjena Odlukom Komisije 2003/721/EZ (2), a posebno njezin članak 10. stavak 2. točku (a),
      budući da:

                  (1)

                  Direktivom 92/118/EEZ utvrđuju se propisi Zajednice vezano uz zahtjeve zdravlja životinja i javnog zdravlja kojima se regulira trgovina unutar i uvoz u Zajednicu proizvoda životinjskog podrijetla.

                  (2)

                  U Odluci Komisije 94/278/EZ od 18. ožujka 1994. o popisu trećih zemalja iz kojih države članice odobravaju uvoz određenih proizvoda u skladu s Direktivom Vijeća 92/118/EEZ (3), kako je zadnje izmijenjena Odlukom 2003/235/EZ (4), naveden je popis trećih zemalja iz kojih države članice odobravaju uvoz određenih proizvoda u skladu s Direktivom 92/118/EZ, uključujući proizvode koji nisu namijenjeni za prehranu ljudi.

                  (3)

                  Uredbom br. 1774/2002 Europskog parlamenta i Vijeća (EZ) od 3. listopada 2002. o utvrđivanju zdravstvenih pravila u pogledu nusproizvoda životinjskog podrijetla koji nisu namijenjeni prehrani ljudi (5), kako je zadnje izmijenjena Uredbom Komisije (EZ) br. 808/2003 (6), utvrđena su pravila Zajednice vezano uz životinjske proizvode koji nisu namijenjeni prehrani ljudi. Datum od kojeg se primjenjuje obrazac zdravstvenog certifikata predviđen u Uredbi (EZ) br. 1774/2002 jest 1. siječnja 2004.

                  (4)

                  Direktivom 2002/33/EZ Europskog parlamenta i Vijeća od 21. listopada 2002. o izmjeni direktiva Vijeća 90/425/EEZ i 92/118/EZ koje se odnose na zdravstvene zahtjeve za nusproizvode životinjskoga podrijetla (7) značajno je izmijenjena Direktiva 92/118/EEZ kako bi se ograničilo njeno područje primjene na proizvode namijenjene prehrani ljudi.

                  (5)

                  Potrebno je uzeti u obzir da će države pristupnice pristupiti od 1. svibnja 2004.

                  (6)

                  U interesu preglednosti i jasnoće pravnih propisa Zajednice potrebno je staviti izvan snage Odluku 94/278/EZ i zamijeniti je odredbama ove Odluke.

                  (7)

                  Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

            DONIJELA JE OVU ODLUKU:
      Članak 1.
      Države članice odobravaju uvoz određenih životinjskih proizvoda namijenjenih za prehranu ljudi u skladu s Direktivom 92/118/EEZ iz trećih zemalja ili dijelova državnog područja trećih zemalja koji se nalaze na popisima navedenim u Prilogu ovoj Odluci.
      Članak 2.
      Odluka 94/278/EZ stavlja se izvan snage.
      Članak 3.
      Ova se Odluka primjenjuje od 1. siječnja 2004.
      Članak 4.
      Ova je Odluka upućena državama članicama.

         Sastavljeno u Bruxellesu 17. studenoga 2003.

               Za Komisiju

            David BYRNE

               Član Komisije

         (1)  SL L 62, 15.3.1993., str. 49.

         (2)  SL L 260, 11.10.2003., str. 21.

         (3)  SL L 120, 11.5.1994., str. 44.

         (4)  SL L 87, 4.4.2003., str. 10.

         (5)  SL L 273, 10.10.2002., str. 1.

         (6)  SL L 117, 13.5.2003., str. 1.

         (7)  SL L 315, 19.11.2002., str. 14.

         PRILOG

            Sljedeći popisi su tek načelni popisi i sav uvoz mora zadovoljavati odgovarajuće zahtjeve zdravlja životinja i javnog zdravlja

            Popisi trećih zemalja ili dijelova trećih zemalja iz kojih države članice odobravaju uvoz određenih životinjskih proizvoda namijenjenih prehrani ljudi

         DIO I.

            Popis trećih zemalja ili dijelova trećih zemalja iz kojih države članice odobravaju uvoz mesa leporidae (kunića i zečeva) i njihovih mesnih proizvoda

         Treće zemlje i dijelovi trećih zemalja navedeni u stupcu „Domaći kunić i uzgojeni leporidae” u tablici u dijelu II. Priloga Odluci Komisije 97/222/EZ (1) i u stupcu „Leporidae (kunić i zec)” u tablici u Prilogu II. Odluci Komisije 200/585/EZ (2).
         DIO II.

            Popis trećih zemalja ili dijelova trećih zemalja iz kojih države članice odobravaju uvoz mesnih proizvoda uzgojene divljači s krznom.

         Treće zemlje i dijelovi trećih zemalja navedeni u odgovarajućem stupcu „2. Divljač papkara iz uzgoja (osim svinja)” ili „divljač papkara (osim svinja)” u tablici u dijelu II. Priloga Odluci 97/222/EZ.
         DIO III.

            Popis trećih zemalja ili dijelova trećih zemalja iz kojih države članice odobravaju uvoz mesnih proizvoda uzgojene pernate divljači

         Treće zemlje i dijelovi trećih zemalja navedeni u popisu u odgovarajućem stupcu „2. Pernata divljač iz uzgoja” ili „pernata divljač” u tablici u dijelu II. Priloga Odluci 97/222/EZ.
         DIO IV.

            Popis trećih zemalja ili dijelova trećih zemalja iz kojih države članice odobravaju uvoz jaja namijenjenih prehrani ljudi

         Treće zemlje i dijelovi trećih zemalja navedeni u Prilogu Odluci Komisije 94/85/EZ (3).
         DIO V.

            Popis trećih zemalja ili dijelova trećih zemalja iz kojih države članice odobravaju uvoz proizvoda od jaja namijenjenih prehrani ljudi

         Treće zemlje i dijelovi trećih zemalja navedeni u Prilogu Odluci 94/85/EZ i sljedeće zemlje:

                     Oznaka ISO

                     Zemlja

                     AL

                     Albanija

                     EE

                     Estonija (*)

                     GL

                     Grenland

                     HK

                     Hong Kong

                     IN

                     Indija

                     MK (**)

                     bivša jugoslavenska republika Makedonija

                     MX

                     Meksiko

                     NC

                     Nova Kaledonija

                     RU

                     Rusija

                     CS

                     Srbija i Crna Gora

                     SG

                     Singapur

               DIO VI.

            Popis trećih zemalja ili dijelova trećih zemalja iz kojih države članice odobravaju uvoz puževa namijenjenih prehrani ljudi

         Treće zemlje i dijelovi trećih zemalja navedeni u dijelovima I. i II. Priloga Odluci Komisije 97/296/EZ (4) i sljedeće zemlje:

                     Oznaka ISO

                     Zemlja

                     BA

                     Bosna i Hercegovina

                     MD

                     Moldova

                     MK (***)

                     bivša jugoslavenska republika Makedonija

                     SK

                     Slovačka (****)

                     SY

                     Sirija

                     UA

                     Ukrajina

               DIO VII.

            Popis trećih zemalja ili dijelova trećih zemalja iz kojih države članice odobravaju uvoz žabljih krakova namijenjenih prehrani ljudi

         Treće zemlje i dijelovi trećih zemalja navedeni u dijelovima I. i II. Priloga Odluci 97/296/EZ i sljedeće zemlje:

                     Oznaka ISO koda

                     Zemlja

                     BA

                     Bosna i Hercegovina

                     EG

                     Egipat

                     MK (*****)

                     bivša jugoslavenska republika Makedonija

               DIO VIII.

            Popis trećih zemalja ili dijelova trećih zemalja iz kojih države članice odobravaju uvoz želatine namijenjene prehrani ljudi

         Treće zemlje i dijelovi trećih zemalja navedeni u dijelu I. Priloga II. Odluci Vijeća 79/542/EEZ (5) i sljedeće zemlje:

                     Oznaka ISO koda

                     Zemlja

                     KR

                     Republika Koreja

                     MY

                     Malezija

                     PK

                     Pakistan

                     TW

                     Tajvan

               DIO IX.

            Popis trećih zemalja ili dijelova trećih zemalja iz kojih države članice odobravaju uvoz meda i matične mliječi namijenjenih prehrani ljudi

         Treće zemlje i dijelovi trećih zemalja navedeni u Prilogu Odluci Komisije 2000/159/EZ (6) sa znakom „X” u stupcu „Med”.

            (1)  SL L 89, 4.4.1997., str. 39.

            (2)  SL L 251, 6.10.2000., str. 1.

            (3)  SL L 44, 17.2.1994., str. 31.

            (*)  Primjenjuje se samo do kada država pristupnica ne postane država članica Zajednice.

            (**)  Privremena ISO oznaka koja ni na koji način ne dovodi u pitanje konačnu nomenklaturu za tu državu, koja će se dogovoriti nakon okončanja pregovora koji se o tome trenutačno vode u Ujedinjenim narodima.

            (4)  SL L 122, 14.5.1997., str. 21.

            (***)  Privremena ISO oznaka koja ni na koji način ne dovodi u pitanje konačnu nomenklaturu za tu državu, koja će se dogovoriti nakon okončanja pregovora koji se o tome trenutačno vode u Ujedinjenim narodima.

            (****)  Primjenjuje se samo do kada država pristupnica ne postane država članica Zajednice.

            (*****)  Privremena ISO oznaka koja ni na koji način ne dovodi u pitanje konačnu nomenklaturu za tu državu, koja će se dogovoriti nakon okončanja pregovora koji se o tome trenutačno vode u Ujedinjenim narodima.

            (5)  SL L 146, 14.6.1979., str. 15.

            (6)  SL L 51, 24.2.2000., str. 30.


title: 2008/724/EZ: Odluka Komisije od 8. rujna 2008. o omogućavanju državama članicama produljenja privremenih odobrenja za nove aktivne tvari fluopikolid i pinoksaden (priopćena pod brojem dokumenta C(2008) 4732)  Tekst značajan za EGP

text:
               03/Sv. 58

               HR

               Službeni list Europske unije

               301

         32008D0724

               L 245/15

               SLUŽBENI LIST EUROPSKE UNIJE

         ODLUKA KOMISIJE
   od 8. rujna 2008.
   o omogućavanju državama članicama produljenja privremenih odobrenja za nove aktivne tvari fluopikolid i pinoksaden
   (priopćena pod brojem dokumenta C(2008) 4732)
   (Tekst značajan za EGP)
   (2008/724/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 1.,
   budući da:

               (1)

               U skladu s člankom 6. stavkom 2. Direktive 91/414/EEZ, Ujedinjena Kraljevina je u svibnju 2004. primila zahtjev društva Bayer CropScience za uvrštenje aktivne tvari fluopikolida u Prilog I. Direktivi 91/414/EEZ. Odlukom Komisije 2005/778/EZ (2) potvrđeno je da je dokumentacija cjelovita i da se može smatrati da načelno udovoljava zahtjevima u pogledu podataka i informacija iz priloga II. i III. toj Direktivi.

               (2)

               U ožujku 2004. Ujedinjena Kraljevina primila je zahtjev društva Syngenta Ltd. za pinoksaden. Odlukom Komisije 2005/459/EZ (3) potvrđeno je da je dokumentacija cjelovita i da se može smatrati da načelno udovoljava zahtjevima u pogledu podataka i informacija iz priloga II. i III. toj Direktivi.

               (3)

               Potvrda o cjelovitosti dokumentacije bila je potrebna kako bi se omogućilo njezino detaljno razmatranje i kako bi se državama članicama omogućilo izdavanje privremenih odobrenja za sredstva za zaštitu bilja koja sadrže predmetne aktivne tvari na razdoblja do najviše tri godine, uz ispunjavanje uvjeta utvrđenih u članku 8. stavku 1. Direktive 91/414/EEZ, a posebno uvjeta koji se odnose na detaljnu ocjenu aktivnih tvari i sredstava za zaštitu bilja u svjetlu zahtjeva utvrđenih tom Direktivom.

               (4)

               U skladu s odredbama članka 6. stavaka 2. i 4. Direktive 91/414/EZ, za tu su aktivnu tvar ocijenjeni učinci na zdravlje ljudi i na okoliš pri načinima uporabe koje su predložili podnositelji zahtjeva. Država članica izvjestiteljica podnijela je Komisiji nacrt izvješća o ocjeni 12. prosinca 2005. (za fluopikolid) i 30. studenoga 2005. (za pinoksaden).

               (5)

               Nakon što je država članica podnositeljica podnijela prijedloge izvješća o ocjeni, utvrđeno je da je potrebno od podnositelja zahtjeva zahtijevati dodatne informacije i od države članice izvjestiteljice zatražiti da te informacije pregleda i podnese svoju ocjenu o njima. Stoga je pregled dokumentacije još uvijek u tijeku, a ocjenjivanje neće biti moguće dovršiti u roku predviđenom u Direktivi 91/414/EEZ.

               (6)

               Budući da dosadašnja ocjena nije pružila razlog za neposrednu zabrinutost, državama članicama bi u skladu s odredbama članka 8. Direktive 91/414/EEZ trebalo omogućiti produljenje privremenih odobrenja izdanih za sredstva za zaštitu bilja koja sadrže predmetnu aktivnu tvar, i to na razdoblje od 24 mjeseca, kako bi se omogućio nastavak ocjenjivanja dokumentacije. Očekuje se da će postupak ocjenjivanja i donošenja odluke u pogledu mogućeg uvrštenja fluopikolida i pinoksadena u Prilog I. biti završen u roku od 24 mjeseca.

               (7)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Države članice smiju produljiti privremena odobrenja za sredstva za zaštitu bilja koja sadrže fluopikolid i pinoksaden na razdoblje od najviše 24 mjeseca od datuma donošenja ove Odluke.
   Članak 2.
   Ova je Odluka upućena državama članicama.

      Sastavljeno u Bruxellesu 8. rujna 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 293, 9.11.2005., str. 26.

      (3)  SL L 160, 23.6.2005., str. 32.


title: 2004/241/EZ: Odluka Komisije od 5. ožujka 2004. o izmjeni odluka 92/260/EEZ i 93/197/EEZ s obzirom na privremeni ulazak i uvoz u Europsku uniju registriranih konja iz Južne Afrike (priopćena pod brojem dokumenta C(2004) 668)  Tekst značajan za EGP

text:
               03/Sv. 64

               HR

               Službeni list Europske unije

               89

         32004D0241

               L 074/19

               SLUŽBENI LIST EUROPSKE UNIJE

         ODLUKA KOMISIJE
   od 5. ožujka 2004.
   o izmjeni odluka 92/260/EEZ i 93/197/EEZ s obzirom na privremeni ulazak i uvoz u Europsku uniju registriranih konja iz Južne Afrike
   (priopćena pod brojem dokumenta C(2004) 668)
   (Tekst značajan za EGP)
   (2004/241/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), a posebno njezin članak 15. točku (a) i članak 16.,
   budući da:

               (1)

               U Odluci Komisije 92/260/EEZ (2) predviđeni su uvjeti zdravlja životinja i veterinarskog certificiranja za privremeni ulazak registriranih konja. U njoj je naveden obrazac certifikata o zdravlju životinja za privremeni ulazak registriranih konja iz Južne Afrike u Europsku uniju.

               (2)

               U Odluci Komisije 93/197/EEZ (3) predviđeni su uvjeti zdravlja životinja i veterinarskog certificiranja za uvoz registriranih kopitara za uzgoj i proizvodnju. U njoj je naveden obrazac certifikata o zdravlju životinja za uvoz registriranih konja iz Južne Afrike u Europsku uniju.

               (3)

               Odluka Komisije 97/10/EZ (4) odnosi se na regionalizaciju Južne Afrike vezano uz privremeni ulazak i uvoz u Zajednicu registriranih konja. Dopunska jamstva predviđena u Odluci 97/10/EZ nedavno su izmijenjena Odlukom Komisije 2004/117/EZ.

               (4)

               Radi dosljednosti, zahtjevi za podacima o statusu cijepljenja protiv konjske kuge certificiranih konja navedeni u obrascu certifikata o zdravlju životinja predviđenom u odlukama 92/260/EEZ i 93/197/EEZ trebaju se uskladiti s dopunskim jamstvima predviđenim u Odluci 97/10/EZ.

               (5)

               Odluke 92/260/EEZ i 93/197/EEZ stoga se trebaju shodno tome izmijeniti.

               (6)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Točka (g) u odjeljku III. obrasca certifikata o zdravlju životinja F navedena u Prilogu II. Odluci 92/260/EEZ zamjenjuje se sljedećim:

   Članak 2.
   Točka (g) u odjeljku III. obrasca certifikata o zdravlju životinja F navedena u Prilogu II. Odluci 93/197/EEZ zamjenjuje se sljedećim:

   Članak 3.
   Ova je Odluka upućena državama članicama.

      Sastavljeno u Bruxellesu 5. ožujka 2004.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42. Direktiva kako je zadnje izmijenjena Uredbom (EZ) br. 806/2003 (SL L 122, 16.5.2003., str. 1.).

      (2)  SL L 130, 15.5.1992., str. 67. Odluka kako je zadnje izmijenjena Odlukom 2004/117/EZ (SL L 36, 7.2.2004., str. 20.).

      (3)  SL L 86, 6.4.1993., str. 16. Odluka kako je zadnje izmijenjena Odlukom 2004/117/EZ.

      (4)  SL L 3, 7.1.1997., str. 9. Odluka kako je zadnje izmijenjena Odlukom 2004/117/EZ.


Odluka Komisije od 25/06/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7244 - CHINA HUAXIN POST AND TELECOMMUNICATION ECONOMY DEVELOPMENT CENTER / ALCATEL-LUCENT ENTERPRISE BUSINESS) prema Uredbi Vijeća (EZ) br. 139/2004 (Samo je engleski tekst vjerodostojan)


title: 1999/236/EZ: Odluka Komisije od 17. ožujka 1999. o izmjeni Odluke Vijeća 79/542/EEZ i odluka 92/160/EEZ i 93/197/EEZ u vezi s uvjetima zdravlja životinja za uvoz u Zajednicu registriranih konja iz nekih dijelova Kirgistana (priopćena pod brojem dokumenta C(1999)609)  Tekst značajan za EGP

text:
               03/Sv. 029

               HR

               Službeni list Europske unije

               245

         31999D0236

               L 087/13

               SLUŽBENI LIST EUROPSKE UNIJE

               17.03.1999.

      ODLUKA KOMISIJE

   od 17. ožujka 1999.
   o izmjeni Odluke Vijeća 79/542/EEZ i odluka 92/160/EEZ i 93/197/EEZ u vezi s uvjetima zdravlja životinja za uvoz u Zajednicu registriranih konja iz nekih dijelova Kirgistana
   (priopćena pod brojem dokumenta C(1999)609)
   (Tekst značajan za EGP)
   (1999/236/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Aktom o pristupanju Austrije, Finske i Švedske, a posebno njezine članke 12., 13., 15., 16. i članak 19. stavak ii.,

               (1)

               Budući da je Odlukom Vijeća 79/542/EEZ (2), kako je zadnje izmijenjena Odlukom 1999/227/EZ (3), utvrđen popis trećih zemalja iz kojih države članice odobravaju uvoz goveda, svinja, kopitara, ovaca i koza, svježeg mesa i mesnih proizvoda.

               (2)

               Budući da je Odlukom Komisije 92/160/EEZ (4), kako je zadnje izmijenjena Odlukom 1999/228/EZ, Komisija uspostavila regionalizaciju nekih trećih zemalja za uvoz kopitara.

               (3)

               Budući da su zdravstveno stanje i postupak dobivanja veterinarskih certifikata za uvoz registriranih konja propisani Odlukom Komisije 93/197/EEZ (5), kako je zadnje izmijenjena Odlukom 1999/227/EZ.

               (4)

               Budući da se nakon inspekcijskog posjeta Komisije Kirgistanu pokazalo kako je zdravstveno stanje životinja, kad je riječ o kopitarima, pod zadovoljavajućim nadzorom veterinarskih službi.

               (5)

               Budući da su se kirgistanska veterinarska državna tijela u pisanom obliku obvezala kako će u roku od 24 sata telefaksom, brzojavom ili teleksom obavijestiti Komisiju i države članice o potvrdi bilo koje zarazne ili prenosive bolesti kopitara navedene u Prilogu A Direktivi 90/426/EEZ, koju se u zemlji obavezno mora prijaviti, te da će pravovremeno dojaviti sve promjene u politici cijepljenja ili u uvoznoj politici u odnosu na kopitare.

               (6)

               Budući da se u Kirgistanu provodi godišnje testiranje na maleus, a kako tijekom najmanje šest mjeseci nisu zabilježeni pozitivni nalazi; budući da se bolesti konjska kuga, venezuelanski konjski encefalomijelitis i vezikularni stomatitis u Kirgistanu nisu nikada pojavile.

               (7)

               Budući da je praćenje virusnog konjskog arteritisa tek započelo te se status zemlje u odnosu na tu bolest još uvijek ne može konačno odrediti; budući da nekastrirane odrasle mužjake konja starije od 180 dana namijenjene izvozu u Zajednicu treba laboratorijski testirati na tu bolest.

               (8)

               Budući da je u nekim dijelovima Kirgistana zabilježena pojava durine, dok naprotiv u regiji Issyk-Kul te bolesti nije bilo najmanje šest mjeseci, a dobivena su i službena jamstva da je promet kopitara iz ostatka zemlje u tu regiju pod službenim veterinarskim nadzorom.

               (9)

               Budući da se zbog zdravstvene situacije s kopitarima u nekim dijelovima Kirgistana čini primjerenim dotičnu zemlju regionalizirati kako bi se u Zajednicu dopustio uvoz konja samo iz dijelova Kirgistana u kojima nema slučajeva bolesti.

               (10)

               Budući da se uvjeti zdravlja životinja i veterinarskog certificiranja moraju donijeti sukladno zdravstvenom stanju životinja dotične treće zemlje; budući da se ovaj slučaj odnosi samo na registrirane konje.

               (11)

               Budući da sukladno tome treba izmijeniti Odluku 79/542/EEZ i odluke 92/160/EEZ i 93/197/EEZ.

               (12)

               Budući da su mjere predviđene ovom Odlukom u skladu s mišljenjem Stalnog odbora za veterinarstvo,

         DONIJELA JE OVU ODLUKU:
   Članak 1.
   U dio 2. Priloga Odluci 79/542/EEZ, u poseban stupac za registrirane konje, prema abecednom redoslijedu koda ISO zemlje, umeće se:

                  „KG

                  Kirgistan

                  ×

                  (1)”

   Članak 2.
   Prilog Odluci 92/160/EEZ mijenja se kako slijedi:

               1.

               Dodaju se sljedeće riječi:
               „Kirgistan (4)
               Regija Issyk-Kul”.

               2.

               Dodaje se sljedeća bilješka:

                           „(4)

                           odobrava se samo trajan uvoz registriranih konja u Zajednicu.”

         Članak 3.
   Odluka Komisije 93/197/EEZ mijenja se kako slijedi:

               1.

               „U popis ISO kodova trećih zemalja u Skupini B Priloga I. prema abecednom redoslijedu umeće se ‚Kirgistan (1) (2) (KG)’ ”.

               2.

               Naslov zdravstvenog certifikata za Skupinu B u Prilogu II. zamjenjuje se sljedećim:
               „B. –   ZDRAVSTVENI CERTIFIKAT
               za uvoz registriranih konja iz Kirgistana (1) i registriranih kopitara i kopitara za rasplod i proizvodnju u zemlje Zajednice iz Australije, Bosne i Hercegovine, Bugarske, Bjelorusije, Cipra, Češke, Estonije, Hrvatske, Mađarske, Litve, Latvije, bivše jugoslavenske republike Makedonije, Novog Zelanda, Poljske, Rumunjske, Rusije (1), Slovačke, Slovenije, Ukrajine, Savezne Republike Jugoslavije.”

         Članak 4.
   Ova je Odluka upućena državama članicama.

      Sastavljeno u Bruxellesu 17. ožujka 1999.

            Za Komisiju

         Franz FISCHLER

            Član Komisije

      (1)  SL L 224, 18.8.1990., str. 42.

      (2)  SL L 146, 14.6.1979., str. 15.

      (3)  SL L 83, 27.3.1999., str. 77.

      (4)  SL L 71, 18.3.1992., str. 27.

      (5)  SL L 86, 6.4.1993., str. 16.


Odluka Komisije od 25/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7253 - GROUPE LAGARDERE / SNCF PARTICIPATIONS / JV) prema Uredbi Vijeća (EZ) br. 139/2004 (Samo je francuski tekst vjerodostojan)


title: 2001/619/EZ: Odluka Komisije od 25. srpnja 2001. o izmjeni odluka 92/160/EEZ, 92/260/EEZ i 93/197/EEZ u pogledu uvoza registriranih konja iz određenih dijelova Perua (priopćena pod brojem dokumenta C(2001) 2314)  Tekst značajan za EGP

text:
               03/Sv. 42

               HR

               Službeni list Europske unije

               99

         32001D0619

               L 215/55

               SLUŽBENI LIST EUROPSKE UNIJE

         ODLUKA KOMISIJE
   od 25. srpnja 2001.
   o izmjeni odluka 92/160/EEZ, 92/260/EEZ i 93/197/EEZ u pogledu uvoza registriranih konja iz određenih dijelova Perua
   (priopćena pod brojem dokumenta C(2001) 2314)
   (Tekst značajan za EGP)
   (2001/619/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 90/426/EEZ od 26. lipnja 1990. o uvjetima zdravlja životinja kojima se uređuje premještanje i uvoz kopitara iz trećih zemalja (1), kako je zadnje izmijenjena Odlukom 2001/298/EZ (2), a posebno njezin članak 13. stavak 2., članak 15., članak 16., članak 19. točke i. i ii.,
   budući da:

               (1)

               Peru je uključen u dio 2., u poseban stupac za registrirane konje, Priloga Odluci Vijeća 79/542/EEZ od 21. prosinca 1979. o izradi popisa trećih zemalja iz kojih države članice dozvoljavaju uvoz goveda, svinja, kopitara, ovaca i koza, svježeg mesa i mesnih proizvoda (3), kako je zadnje izmijenjena Odlukom 2001/117/EZ (4).

               (2)

               Odlukom Komisije 92/160/EEZ od 5. ožujka 1992. o uspostavi regionalizacije određenih trećih zemalja za uvoz kopitara (5), kako je zadnje izmijenjena Odlukom 2001/611/EZ (6), Peru je regionaliziran kako bi se ograničio ponovni ulazak nakon privremenog izvoza registriranih konja samo na gradsko područje Lime.

               (3)

               Odlukom Komisije 93/195/EEZ (7), kako je zadnje izmijenjena Odlukom 2001/611/EZ, određeni su uvjeti zdravlja životinja i veterinarski certifikat za ponovni ulazak registriranih konja nakon privremenog izvoza u Peru.

               (4)

               Odlukama Komisije 92/260/EEZ (8) i 93/197/EEZ (9), kako su zadnje izmijenjene Odlukom 2001/611/EZ, određeni su uvjeti zdravlja životinja i veterinarski certifikat za privremeni ulazak i uvoz registriranih konja.

               (5)

               U skladu s veterinarskom inspekcijom Komisije u Peruu, uvjeti zdravlja životinja su, po svemu sudeći, zadovoljavajući i pod kontrolom veterinarskih službi, a pogotovo je kretanje kopitara u određene dijelove državnog područja iz ostatka zemlje po svemu sudeći pod dobrom kontrolom.

               (6)

               Peruanska veterinarska tijela dala su pisana jamstva da će unutar 24 sata telefaksom, telegramom ili teleksom obavijestiti Komisiju i države članice o potvrdi bilo koje zarazne ili infektivne bolesti konja navedene u Prilogu A Direktivi 90/426/EEZ, koje su u državi pod obavezom dojavljivanja, te da će pravodobno obavijestiti o bilo kojoj promjeni u cijepljenju ili politici uvoza kopitara.

               (7)

               U državi nije bilo dojava o venezuelskom encefalitisu konja više od dvije godine, međutim bolest je prijavljena u susjednim državama.

               (8)

               Peru se ne može smatrati slobodnim od vezikularnog stomatitisa, čija je prisutnost u stoke prijavljena u mnogim dijelovima zemlje, kao i kod konja iz sjevernih andskih dolina.

               (9)

               Nedavno proveden pregled na maleus i durinu potvrdio je odsustvo tih bolesti u Peruu, a konjski virusni arteritis već godinama nije prijavljen.

               (10)

               Zbog razloga zdravstvene situacije u određenim susjednim državama, Peru je primijenio regionalizaciju, ograničivši kretanje kopitara iz sjevernih krajeva u ostatak zemlje, a kretanje kopitara iz regije Lime pod izravnom je kontrolom središnjih veterinarskih službi.

               (11)

               Stoga se čini primjerenim izmijeniti Odluku 92/160/EEZ tako da se dozvoli uvoz registriranih konja iz regije Lime u Zajednicu.

               (12)

               Uvjeti zdravlja životinja i veterinarsko certificiranje za privremeni prihvat i uvoz registriranih konja u države članice moraju se usvojiti u skladu s uvjetima zdravlja životinja u predmetnoj trećoj zemlji, a odluke 92/260/EEZ i 93/197/EEZ moraju se na odgovarajući način izmijeniti.

               (13)

               Radi jasnoće, treba upotrijebiti oznaku ISO države za izmjene popisa trećih zemalja.

               (14)

               Mjere predviđene ovom Odlukom u skladu su s mišljenjem Stalnog veterinarskog odbora,

         DONIJELA JE OVU ODLUKU:
   Članak 1.
   U Prilogu Odluci 92/160/EEZ naslov „Peru(1)” zamjenjuje se naslovom „Peru”, a riječi „gradsko područje Lime” zamjenjuju se riječima „regija Lime”.
   Članak 2.
   Odluka 92/260/EEZ mijenja se kako slijedi:

               1.

               Popis trećih zemalja iz grupe D Priloga I. zamjenjuje se sljedećim:
               „Argentina (AR), Barbados (BB), Bermuda (BM), Bolivija (BO), Brazil(1) (BR), Čile (CL), Kuba (CU), Jamajka (JM), Meksiko(1) (MX), Peru(1) (PE), Paragvaj (PY), Urugvaj (UY)”.

               2.

               Naslov zdravstvenog certifikata određenog u Prilogu II. grupi D zamjenjuje se sljedećim:
               „ZDRAVSTVENI CERTIFIKAT
               za privremeni ulazak registriranih konja na područje Zajednice iz Argentine, Barbadosa, Bermude, Bolivije, Brazila(1), Čilea, Kube, Jamajke, Meksika(1), Perua(1), Paragvaja, Urugvaja na razdoblje manje od 90 dana”.

         Članak 3.
   Odluka 93/197/EEZ mijenja se kako slijedi:

               1.

               Popis trećih zemalja iz grupe D Priloga I. zamjenjuje se sljedećim:
               „Argentina (AR), Barbados(2) (BB), Bermuda(2) (BM), Bolivija(2) (BO), Brazil(1) (BR), Čile (CL), Kuba(2) (CU), Jamajka(2) (JM), Meksiko(1) (MX), Peru(1)(2) (PE), Paragvaj (PY), Urugvaj (UY)”.

               2.

               Naslov zdravstvenog certifikata određenog u Prilogu II. grupi D zamjenjuje se sljedećim:
               „ZDRAVSTVENI CERTIFIKAT
               za uvoz registriranih konja na područje Zajednice iz Barbadosa, Bermude, Bolivije, Kube, Jamajke, Perua(1), i registriranih kopitara i kopitara za rasplod i uzgoj iz Argentine, Brazila(1), Čilea, Meksika(1), Paragvaja, Urugvaja”.

         Članak 4.
   Ova je Odluka upućena državama članicama.

      Sastavljeno u Bruxellesu 25. srpnja 2001.

            Za Komisiju

         David BYRNE

            Član Komisije

      (1)  SL L 224, 18.8.1990., str. 42.

      (2)  SL L 102, 12.4.2001., str. 63.

      (3)  SL L 146, 14.6.1979., str. 15.

      (4)  SL L 43, 14.2.2001., str. 38.

      (5)  SL L 71, 18.3.1992., str. 27.

      (6)  SL L 214, 8.8.2001., str. 49.

      (7)  SL L 86, 6.4.1993., str. 1.

      (8)  SL L 130, 15.5.1992., str. 67.

      (9)  SL L 86, 6.4.1993., str. 16.


title: 2005/33/EZ: Odluka Komisije od 14. siječnja 2005. o izmjeni Odluke 2001/556/EZ o dodavanju objekata u Indiji na privremeni popis objekata u trećim zemljama iz kojih je državama članicama odobren uvoz želatine namijenjene prehrani ljudi (priopćena pod brojem dokumenta C(2004) 4543)  Tekst značajan za EGP

text:
               03/Sv. 043

               HR

               Službeni list Europske unije

               16

         32005D0033

               L 016/59

               SLUŽBENI LIST EUROPSKE UNIJE

               14.01.2005.

      ODLUKA KOMISIJE

   od 14. siječnja 2005.
   o izmjeni Odluke 2001/556/EZ o dodavanju objekata u Indiji na privremeni popis objekata u trećim zemljama iz kojih je državama članicama odobren uvoz želatine namijenjene prehrani ljudi
   (priopćena pod brojem dokumenta C(2004) 4543)
   (Tekst značajan za EGP)
   (2005/33/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Odluku Vijeća 95/408/EZ od 22. lipnja 1995. o uvjetima za sastavljanje, u prijelaznom razdoblju, privremenih popisa objekata u trećim zemljama iz kojih je državama članicama odobren uvoz određenih proizvoda životinjskog podrijetla, proizvoda ribarstva ili živih školjkaša (1), a posebno njezin članak 2. stavak 4.,
   budući da:

               (1)

               Odluka Komisije 2001/556/EZ od 11. srpnja 2001. o sastavljanju privremenih popisa objekata trećih zemalja iz kojih države članice odobravaju uvoz želatine namijenjene prehrani ljudi (2) utvrđuje privremene popise objekata u trećim zemljama iz kojih je državama članicama odobren uvoz želatine namijenjene ljudskoj prehrani.

               (2)

               Indija je dostavila popis objekata koji proizvode želatinu namijenjenu ljudskoj prehrani za koju nadležna tijela potvrđuju da objekti zadovoljavaju pravila Zajednice.

               (3)

               Slijedom toga, spomenute objekte trebalo bi uvrstiti na popise utvrđene u Odluci 2001/556/EZ.

               (4)

               Kako pregledi odnosnih objekata na licu mjesta nisu provedeni, uvoz iz istih ne ispunjava uvjete za režim smanjenog opsega fizičkih pregleda sukladno Direktivi Vijeća 97/78/EZ od 18. prosinca 1997. o utvrđivanju načela organizacije veterinarskih pregleda proizvoda koji ulaze u Zajednicu iz trećih zemalja (3).

               (5)

               Odluku 2001/556/EZ bi stoga trebalo odgovarajuće izmijeniti.

               (6)

               Mjere iz ove Odluke su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Prilog Odluci 2001/556/EZ se izmjenjuje sukladno Prilogu ovoj Odluci.
   Članak 2.
   Ova se Odluka primjenjuje od 23. siječnja 2005.
   Članak 3.
   Ova je Odluka upućena državama članicama.

      Sastavljeno u Bruxellesu 14. siječnja 2005.

            Za Komisiju

         Markos KYPRIANOU

            Član Komisije

      (1)  SL L 243, 11.10.1995., str. 17. Odluka kako je zadnje izmijenjena Direktivom 2004/41/EZ Europskog parlamenta i Vijeća (SL L 157, 30.4.2004., str. 33.).

      (2)  SL L 200, 25.7.2001., str. 23. Odluka kako je zadnje izmijenjena Aktom o pristupanju iz 2003. (SL L 236, 23.9.2003., str. 381.).

      (3)  SL L 24, 30.1.1998., str. 9. Direktiva kako je zadnje izmijenjena Uredbom (EZ) br. 882/2004 Europskog parlamenta i Vijeća (SL L 165, 30.4.2004., str. 1.).
   PRILOG
   Sljedeći tekst se dodaje Prilogu sukladno abecednom redu ISO oznake:

      „País: India/Země: Indie/Land: Indien/Land: Indien/Riik: India/Χώρα: Ινδία/Country: India/Pays: Inde/Paese: India/Valsts: Indija/Šalis: Indija/Ország: India/Pajjiż: Indja/Land: Indië/Państwo: Indie/País: Índia/Krajina: India/Država: Indija/Maa: Intia/Land: Indien

                  1

                  2

                  3

                  4

                  CAPEXIL/WR/PLANT REGN./O&G/2001-2002/01

                  Narmada Gelatines Ltd

                  Jabalpur

                  Madhya Pradesh

                  CAPEXIL/SR/PLANT REGN./O&G/2002-2003/01

                  erala Chemicals & Proteins Ltd, Gelatine Division

                  Kochi

                  Kerala

                  CAPEXIL/WR/PLANT REGN./O&G/2002-2003/02

                  Sterling Gelatine

                  Village Karakhadi

                  Gujarat

                  CAPEXIL/WR/PLANT REGN./O&G/2002-2003/03

                  Raymon Patel Gelatine Pvt. Ltd

                  Vasad

                  Gujarat”